AQSh davlat kotibi Jon Kerri Qirg‘iziston poytaxti Bishkek shahriga bir necha soatga tashrif buyurdi. Bu vaqt mobaynida u mamlakat prezidenti Almazbek Atambayev va tashqi ishlar vaziri Erlan Abdildayev bilan uchrashdi. Jon Kerri, shuningdek, AQShning Bishkekdagi elchixonasining yangi binosi ochilishida ham ishtirok etdi. Ochilishga bag‘ishlangan marosimda u mazkur bino XXI asrning barcha talablariga javob berishi hamda hamkorlik va ikki tomonlama munosabatlarning ramzi bo‘lishini ta’kidlab o‘tdi.